**Referat fra Juristforeningen i Tromsøs generalforsamling 2018**

**Mandag 5. februar 2018 kl. 14.15**

Det var tilsammen 60 som deltok, inkludert styret.

**Saksliste:**

1. Godkjenning av innkalling og dagsorden
2. Valg av ordstyrer, referent og to protokollvitner
3. Regnskap og budsjett
4. Vedtektsendringer
5. Gjennomgang av styreåret 2017/2018
6. Valg av nytt styre

**1. Godkjenning av innkalling og dagsorden:**

Ingen innvendinger

**2. Valg av ordstyrer, referent og to protokollvitner**

Ordstyrer: Sander Danielsen

Referent: Julie Hille

Protokollvitner: Mille Lorentzen Lund og Patrick Oware

**3. Regnskap for 2017 og budsjett for 2018**

***Mikkel og Sander fremlegger regnskap for 2017:***

Inntekter 2017 budsjettert med kr 280 500.

Utgifter 2017

***Mikkel og Sander fremlegger forslag til nytt budsjett for 2018:***

Inntekter 2018 budsjettert med kr 295 500

Utgifter 2018 budsjettert med kr 295 500

BUDSJETT VEDLAGT?

**4. Vedtektsendringer**

Det ble gjort rede for hvorfor styret ønsker å fremme forslag til vedtektsendringer. Enighet om at stillhet fra salen betyr samtykke.

***Foreslått endringer om «Lønn til redaktør»***

Foreslått endring av § 3-1. Det blir foreslått en endring som tillater at redaktøren for Jus’t kan motta betaling. Samholdt med dette blir det foreslått to nye punkt til vedtektene tilhørende § 3-9 «Jus’t redaktør».

Disse punktene går ut på en fastsatt sats for lønn til redaktør (punkt 4) og bidragsytere (punkt 5).

Det kom en innvending fra salen om at lønn ikke bør settes ut ifra faste satser. Sander redegjør for diskusjonen som var innad i styret angående dette. Dette er et verv som på lik linje med de andre vervene ikke skal være en lønnet betalt jobb, en fast lønn blir dermed ansett på som en godtgjørelse for arbeidsmengden.

Det blir vedtatt at endringen ikke skal stemmes over.

Det blir endelig vedtatt et nytt punkt 6 til § 3-9 om redaktørens ansvar for sponsorer.

***Foreslått endring om å fjerne Kapittel 4 – Juristforeningens representant i Norges Juristforbund.***

Juristforbundet student utnevner egne representanter og har bedt oss fjerne dette fra vedtektene. Vedtektsendringen medfører at kapittel 5 og 6 vil bli tilsvarende tilpasset.

Endring vedtatt.

***Foreslått endring av ordlyd i § 3-11 om «JuVel»***
Ordlyden «humanitært formål tilknyttet lokalmiljøet i Tromsø» vedtatt endret til «ideelt formål tilknyttet Nord-Norge»

***Foreslått endring av § 3-1 (8) om attest.***

Det blir vedtatt ny setning hvor det fremgår hva en attest skal inneholde.

***Foreslått å legge til nytt punkt i § 3-6.***

Det blir vedtatt nytt punkt 4 om at medisinstudentene i Tromsø skal inviteres til andre fest etter jul.

**5. Årsberetning fra styremedlemmene året 2017/2018**

Revisorberetning fra revisor Steffen Lundteigen ble gjennomgått. Alle styrevervene ble gjennomgått. Kort gjennomgang av vervets innhold, utfordringer og veien videre.

**6. Valg av nytt styre**

**Leder:**

Mille Lund stiller til valg. Eirik Kadelburger stiller imot.

Avstemning på lapper. Eirik blir valgt.

**Nestleder:**

Linn-Sofi Løvås stiller til valg, men er ikke tilstede. Ingen stiller imot.

**Økonomiansvarlig:**

Ketil Målbakken stiller til valg. Ingen stiller imot.

**Jus´t-redaktør:**

Maren Bakkevold stiller til valg. Ingen stiller imot.

**Isbjørnballsjef:**

Hanna Grønli og Sunniva Olaissen stiller til valg.

Avstemning på lapper. Hanna Grønli blir valgt.

**JuVel-sjef:**

Ragna Olsborg stiller til valg. Thekla Eilertsen Bergli stiller til valg.

Avstemning på lapper. Thekla Eilertsen Bergli blir valgt.

**IT-ansvarlig:**

Vetle Ufsvatn stiller til valg. Ingen stiller imot.

**Kontaktperson ESA:**Marie Skonseng stiller til valg. Ingen stiller imot

**Faddersjef:**

Seif Al-Azawy stiller til valg. Ingen stiller imot.

**Festsjef:**

Sandra Stifjell stiller til valg. Ingen stiller imot.

**Jur.Cup-sjef:**

Ingen stiller til valg. Styret på på eget initiativ finne et medlem.

**Alpintursjef:**

Sofie Klette stiller til valg. Ingen stiller imot.

**Campus-sjef:**

Amanda Gamst stiller til valg. Ingen stiller imot.

Underskrift protokollvitner:

Mille Lorentzen Lund Patrick Oware

Underskrift tidligere leder:

Sander Danielsen

Underskrift nyvalgt leder:

Eirik Kadelburger